Arbeidet utføres stort sett på basis av analyser gjort av geolog, som forhåndsgodkjenner alt som blir gjort. Fjellsikringsarbeid blir sjeldent slik det er planlagt på papiret på forhånd. Det skyldes at det er vanskelig å fastslå hvordan fjellet ser ut bare ved å ha inspisert det med helikopter eller fra bakken. Forholdene kan også fortone seg annerledes når fjellet er spylt.